# Andreu (apòstol)

Sant Andreu (? — Patres, Acaia, 60) fou un dels dotze apòstols, germà de Simó Pere. És el patró d'Escòcia i de Rússia. Se celebra la seva festivitat el 30 de novembre.

## Dites populars

* A Sant Andreu, no li llauris el peu.
* De Sant Andreu a Nadal, un mes no hi val; la vella que ho va comptar, per Any Nou s'hi va trobar.
* De Sant Martí a Sant Andreu, setmanes tres; de Sant Andreu a Nadal, gairebé un mes.
* De Sant Martí a Sant Andreu, tres setmanes trobareu.
* De Tots Sants a Sant Andreu, anguiles ens dóna Déu.
* Ditxós mes de Déu, que comença amb Tots Sants i acaba amb Sant Andreu!
* Per Sant Andreu, els bordons a la serra i el dia a la terra.
* Per Sant Andreu, mes comenceu i mes acabeu.
* Per Sant Andreu, ni postos ni per pondre no els veureu.
* Per Sant Andreu, qui no tingui la capa que n'emmanlleu.(Manresa)
* Per Sant Andreu, sementereu; per Santa Caterina, sementerina.
* Per Sant Andreu, sementera és; per Santa Caterina, sementera fina.
* Per Sant Andreu, si no teniu capa ja patireu.
* Per Sant Andriu, la perxa sobre l'oliu.(Ross.)
* Per Sant Sever, para el llaç pel gat mesquer; per Santa Caterina, per la feixina; per Sant Andreu, per la guineu; i per la Concepció pel teixó.
* Quan arriba Sant Andreu, el vi novell ja es pot dir vell.
* Sant Andreu porta la vella i Sant Josep se l'emporta.
* Sant Andreu, un mes breu.(Mall.)
    (var.) Per Sant Andreu, tres setmanes, un mes breu.(Men.)
* Si vols bé al marit teu, dóna-li cols per Sant Andreu.
* Tots Sants lo primer, Sant Andreu lo darrer.

### Dites relacionades amb la collita i el bestiar

* La llaurada de Sant Andreu, la millor que fareu.
* Per Sant Andreu, agafa el porc pel peu, i, si no el pots agafar, fins a Nadal deixa'l estar.
* Per Sant Andreu, el xai ja és corder, i per Nadal, un a cada corral.
* Per Sant Andreu, es venen porcs arreu.
* Per Sant Andreu, gras o magre el matareu.
* Per Sant Andreu, mata el porc; si no està prou gras, mata'l per Sant Tomàs, i si no ho fos prou, per l'Any Nou.
* Per Sant Andreu, sembra el blat teu.
    (var.) Per Sant Andreu, sembra del teu; i si ho has d'emprar, deixa-ho anar.(Ribera de Cinca)
    (var.) Per Sant Andreu, retira l'arreu de sembrar i posa't a xarcolar.(Ribera de Cinca)
* Per Sant Andreu, si tens el porc gras, ja el vendràs.
* Per Sant Tomàs, sembreu; per Sant Andreu, no ho feu.
* Per Santa Caterina, mol ta farina que, Sant Andreu arribat, ja serà tard.
* Sembreu per Sant Bartomeu, i naixerà el nap per Sant Andreu.

### Dites relacionades amb la meteorologia

* A Sant Andreu, aigua o neu.(Vinaròs, Morella, Alcoi)
    (var.) Per Sant Andreu, pluja o neu o fred molt breu.(Manresa)
    (var.) De Tots Sants a Sant Andreu, vent o pluja, o fred o neu.
    (var.) Per Sant Andreu, pluja o neu(Avinyonet)
* De Tots Sants a Sant Andreu, aigua ens doni Déu.
* La neu de Sant Andreu fins a Carnestoltes la veureu.
* Per Sant Andreu fa un fred de reïra de Déu.
* Per Sant Andreu i Sant Raït, tot el dia és nit.
* Per Sant Andreu, llarga nit i dia breu.
* Per Sant Andreu, neu al peu; si no n'hi hagués, hi serà aleu.
* Per Sant Andreu, neu per tot arreu.
    (var.) Sant Andreu, sus la neu; si no hi só, hi seré leu.
* Per Sant Andreu, retira la neu.
* Per Sant Andreu, tot el dia no s'hi veu.
* Per Sant Martí, l'hivern va de camí; i si va retardat, per Sant Andreu ja ha arribat.
* Per Sant Martí, la neu al pi; per Sant Andreu, la neu al peu; del peu al prat, tot està nevat.
* Per Sant Martí, la neu al pi; per Sant Andreu, pertot arreu.
* Per Sant Martí, la neu pel camí, i per Sant Andreu, ací só, ha dit la neu.
* Per Tots Sants la neu pels alts, i per Sant Andreu la neu al peu.
* Si neva per Sant Andreu, tot l'hivern neu.

## Referències

* 1 2 3 4 5 6 7 8 9 10 11 12 13 14 15 16 17 Parés i Puntas, 1999.
* 1 2 3 4 5 6 7 8 9 10 11 12 13 14 15 16 17 18 Correas Martínez; Gargallo Gil, 2003.
* 1 2 3 4 Amades, 1931, p. 201-203.
* 1 2 3 4 5 6 7 8 9 10 11 12 13 14 Alcover, Antoni M.; Moll, Francesc de B. «Andreu». A: Diccionari català-valencià-balear. Barcelona: IEC, 2002.
* 1 2 3 Cinc mil refranys catalans i frases fetes populars, 1965.

## Bibliografia

* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.